als_Latn dik_Latn sag_Latn
Aktivistja për të drejtat e njeriut në Serbi, Natasha Kandic, ka reaguar ashpër ndaj vendimit të Qeverisë së Serbisë që të mos ia lejojë hyrjen në këtë shtet ish-presidentes së Kosovës, Atifete Jahjaga.
Kandic, në një postim në Twitter, e barazon Qeverinë aktuale të Serbisë me Qeverinë e Slllobodan Milloshevicit, e cila, siç është shprehur, “i preferon shqiptarët në varreza massive”.
Ajo godet shefin e Shtabit të Përgjithshëm të ushtrisë së Serbisë, gjeneralin Dikovic, që ka udhëhequr një brigadë të ushtrisë serbe, e cila ka kryer krime të rënda ndaj shqiptarëve në Kosovë, në vitin 1999.
“Presidentja e Kosovës nuk ka marrë lejen për hyrje në Serbi.
Qeveria preferon shqiptarët në varreza masive, nën këmbët e gjeneral Dikoviqit”, shkruan aktivisjta serbe në Twitter.
Atifete Jahjaga kishte planifikuar të merrte pjesë në festivalin “Mirëdita – Dobar dan” që mbahet në Beograd, ku afirmohen vlerat kulturore të Kosovës.
Ajo do të merrte pjesë në promovimin e librit që ka të bëjë me gratë e dhunuara të Kosovës në luftën që e shkaktoi Serbia.
Të mërkurën dhe të enjten para sallës ku po mbahet festivali “Mirëdita – Doban dan” janë mbajtur protesta të grupeve ekstremiste, të cilat kanë mbajtur parulla me përmbajtje fashiste kundër shqiptarëve.
als_Latn als_Latn als_Latn als_Latn als_Latn als_Latn als_Latn als_Latn